“เงินบาท” วันนี้เปิดตลาด 33.10 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.10 บ. อ่อนค่าจากปิดตลาดวานนี้ที่ระดับ 33.90 บาท ชี้มีแนวรับระยะสั้นที่ 32.90 และแนวต้าน 33.20 บาทต่อดอลลาร์ แนะผู้นำเข้าซื้อสกุลต่างประเทศ เพื่อปิดความเสี่ยงจากอัตราแลกเปลี่ยน
“เงินบาท” วันนี้เปิดตลาด 33.10 บ. อ่อนค่าจากปิดตลาดวานนี้ที่ระดับ 33.90 บาท ชี้มีแนวรับระยะสั้นที่ 32.90 และแนวต้าน 33.20 บาทต่อดอลลาร์  
19 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(19 ม.ค.66) ค่าเงินบาทเช้านี้เปิดตลาด 33.10 บาท/ดอลลาร์ อ่อนค่าลงจากราคาปิดตลาดเมื่อวานที่ระดับ 32.90 บาท/ดอลลาร์
โดยค่าเงินบาทผันผวนและเผชิญแรงกดดันจากปัจจัยต่างประเทศ โดยเมื่อวานนี้ค่าเงินบาทอ่อนไปทดสอบระดับ 33.20 บาท/ดอลลาร์ ก่อนที่จะลงมาปิดที่ระดับแข็งค่าสุดของวันที่ 32.90 บาท จากการที่ธนาคารกลางญี่ปุ่น (BOJ) มีมติคงนโยบายการเงิน โดยคงอัตราดอกเบี้ยนโยบายที่ระดับ -0.1% และยังคงกรอบอัตราผลตอบแทนพันธบัตรอายุ 10 ปีของรัฐบาลญี่ปุ่นเอาในช่วง -0.5% ถึง +0.5% ซึ่งไม่เปลี่ยนแปลงจากการประชุมครั้งก่อนเมื่อวันที่ 20 ธ.ค.65
ซึ่งมติดังกล่าวสวนทางกับคาดการณ์ของตลาดที่ว่า BOJ อาจมีการดําเนินโยบายการเงินที่เข้มงวดมากขึ้น ไม่ว่าจะในลักษณะปรับกรอบควบคุมอัตราผลตอบแทนพันธบัตรรัฐบาลญี่ปุ่น (YCC) อีกครั้ง หรือยกเลิกการใช้นโยบาย YCC ทําให้หลังจากการแถลงมติดังกล่าว ค่าเงินเยนอ่อนค่าลงเมื่อเทียบกับดอลลาร์สหรัฐ
ค่าเงินเยนที่ผันผวนอย่างหนักกดดันต่อการเคลื่อนไหวของค่าเงินในภูมิภาครวมถึงค่าเงินบาทของไทย อย่างไรก็ตามเงินบาทยังได้ปัจจัยบวกในประเทศ รวมถึง Fund Flow  ที่ยังคงไหลเข้าแม้จะเริ่มชะลอตัวลงแล้วก็ตาม โดยเมื่อวานนี้ต่างชาติยังคงซื้อพันธบัตรและหุ้นไทยสุทธิอีก 991 ล้านบาท และ 1,516 ล้านบาทตามลำดับ
โดยคาดการณ์ค่าเงินบาทวันนี้จะยังคงผันผวนและเริ่มมีแรงซื้อดอลลาร์มากขึ้นทั้งจากผู้นำเข้า และการขายทำกำไรในทองคำ โดยมีแนวรับ/แนวต้านระยะสั้นที่  32.90/33.20 บาทต่อดอลลาร์  แนะนำผู้นำเข้าควรซื้อเงินตราต่างประเทศเพื่อปิดความเสี่ยงจากอัตราแลกเปลี่ยน